***Gislene*** (originaltittel: *Cul-de-Sac*) er en britisk psykologisk thrillerfilm fra 1966, regissert av Roman Polanski. Filmen er basert på et manuskript av Gérard Brach og Roman Polanski. Den var Polanskis andre engelskspråklige film og ble filmet i Storbritannia.

Filmen ble vist under Filmfestivalen i Berlin i 1966, hvor den vant Gullbjørnen.

Handling
--------

En amerikansk gangster, Dickey, skyver en ødelagt bil langs en motorvei gjennom stigende sjøvann, samtidig som hans eksentriske følgesvenn Albie ligger i bilen og blør etter et skuddsår etter et mislykket ran. De får problemer med det stigende tidevannet, og ser ut til å være på vei mot en dyster og avsidesliggende øy. På øya i et mørkt slott på en bakketopp, bor en dypt nevrotisk, middelaldrende engelskmann ved navn George sammen med hans andre kone, den unge og promiskuøse Teresa. Dickey bryter seg inn i huset og ringer til hans sjef, Katelbach, for å sende noen for å hjelpe ham og Albie. Deretter kobler han fra telefonen, og holder ekteparet som gissel for å vente på Katelbachs ankomst dagen etter.

Når Albie dør av skadene, tvinger Dickey ekteparet til å grave en grav for ham. Neste morgen nærmer en bil seg. Dette viser seg å være noen av Georges motbydelige venner som har dukket opp uanmeldt ved slottet. Dickey later som han arbeider ved slottet som tjener, men Teresa begynner å flørte med en av gjestene, Cecil, og George gjør sitt beste for å kvitte seg med alle gjestene så raskt som mulig. Teresa stjeler Dickeys pistol, og gir den til George. Dickey får til slutt beskjed om at Katelbach ikke kommer likevel. George skyter Dickey med pistolen. George glir deretter i en tilstand av sjokk, og ser ut til å ikke kunne bevege seg. Plutselig hører de en bil nærme seg. De vet ikke at sjefen til Dickey har forlatt ham, og ekteparet antar at Katelbach har dukket opp.

Medvirkende
-----------

* Donald Pleasence - George
* Françoise Dorléac - Teresa
* Lionel Stander - Dickey
* Jack MacGowran - Albie
* Iain Quarrier - Christopher
* Geoffrey Sumner - Christopher's father
* Renée Houston - Christopher's mother
* Robert Dorning - Philip Fairweather
* Marie Kean - Marion Fairweather
* William Franklyn - Cecil
* Jacqueline Bisset - Jacqueline
* Trevor Delaney - Nicholas

Referanser
----------

1. ↑  «Cul-de-sac». *Internet Movie Database* **(flere språk)**. Besøkt 13. januar 2020.
2. ↑  «Cul-de-sac». *BBFC database* **(engelsk)**. Besøkt 13. januar 2020.
3. ↑  «Wenn Katelbach kommt...». *Online-Filmdatenbank* **(tysk)**. Besøkt 13. januar 2020.
4. ↑  «Cul-de-sac». *AlloCiné* **(fransk)**. Besøkt 13. januar 2020.
5. 1 2  ; besøksdato: 19. mai 2016.
6. ↑  ; besøksdato: 19. mai 2016.
7. 1 2 3  ; besøksdato: 19. mai 2016.
8. 1 2   (på cs) *ČSFD*, 2001, Wikidata Q3561957,

Eksterne lenker
---------------

* (en) *Gislene* på Internet Movie Database Rediger på Wikidata

* (no) *Gislene* hos Filmfront Rediger på Wikidata

* (sv) *Gislene* i Svensk Filmdatabas Rediger på Wikidata

* (da) *Gislene* i Danmark Nationale Filminstitut Rediger på Wikidata

* (en) *Gislene* på AllMovie Rediger på Wikidata

* (fr) *Gislene* på Allociné Rediger på Wikidata

* (nl) *Gislene* på MovieMeter Rediger på Wikidata

* (en) *Gislene* på Turner Classic Movies Rediger på Wikidata

* (en) *Gislene* på Rotten Tomatoes Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND
 |